Sloan: Optuženice u Detroitu i Seattleu nisu iznenađenje (29/8/02) - 2002-08-29
Iznenađuje činjenica da su simpatizeri al-Qaide pokušali osnovati logor za obuku u Oregonu, gdje obično nalazimo članove desničarskih m
U Sjedinjenim su Državama podignute optužnice protiv 6 muslimana zbog navodnog pomaganja al Qaidi u planiranju napada unutar i izvan Sjedinjenih Država. Jedan od optuženih, američki državljanin Ernest James Ujaama tereti se da je pomagao u organizaciji logora za vojnu obuku u Oregonu. Ostala petorica optuženih s boravištem u Detroitu, u Michiganu, optuženi su za održavanje pobočne terorističke ćelije koja je pomagala u opskrbi oružja skupina povezanih s alQaidom. Naš novinar Tom Crosby razgovarao je o značaju ovih uhićenja sa Steveom Sloanom, profesorom političkih znanosti na Sveučilištu Oklahome i direktorom tamošnjeg Centra za proučavanje terorizma. : Nažalost, ovo nije iznenadjenje. Nemojte me krivo shvatiti, ne želim kategorizirati niti jednu situaciju, no recimo na početku da u Detroitu i okolici živi brojna arapska zajednica. Želim naglasiti da je velika većina građana arapskog podrijetla marljivi, miroljubivi ljudi, no to je područje podobno za osnivanje ćelija koje se tamo mogu razviti i izgraditi svoju infrastrukturu. Dakle – to me ne čudi... No, jesam donekle iznenadjen činjenicom da su pokušali osnovati logor za obuku u Oregonu. Naime, mislim da bi lokalne vlasti tako nešto vrlo lako otkrile. Dakle – čudi me da bi izabrali neko ruralno područje, - gdje ih je puno lakše zapaziti –umjesto nekog većeg grada... : To zaista ne zvuči logično. No, s druge strane, mnoge su domaće paravojne skupine, takozvane desničarske milicije, operirale u zabačenim šumskim područjima, zar ne ? : Da, naravno. I mislim da bi zaista bilo zanimljivo vidjeti postoji li nekakva vrsta povezanosti izmedju domaćih paravojih skupina i ovih ljudi. Bilo bi zanimljivo vidjeti gdje se nalazi taj logor. Ovime ne želim sugerirati da postoji neka izravna veza izmedju uhićenika i neke domaće paravojne skupine, no držim fascinantnim da su oni zapravo željeli kopirati model kojim se služe domaće, pogotovo desničarske paravojne skupine. Dakle, nešto se čudno dogadja... : Optuženi se takoder terete da su planirali napade na američku zračnu bazu u Turskoj te na jednu bolnicu u Ammanu. Ti su ciljevi zasigurno zanimljivi, zar ne ? : Da, jesu. Po mojim saznanjima, Inčerlik je vrlo bitna baza za naše operacije glede nadletanja i promatranja iračke situacije. A mogu tek zamisliti kakav bi bio psihološki učinak , kao i političke posljedice s obzirom na jordansku situaciju. Nakon svega ovoga, ostaje činjenica da imamo posla s – u organizacijskom smislu - vrlo rafiniranom skupinom koja je globalno povezana. Uz to - izrazito zabrinjava optužba da su video kamerama snimali mjesta poput recimo zabavnog parka DisneyWorld te da su praćenje vršili i elektronskim putem, putem interneta... To sve skupa vrlo zabrinjava...